باشی آشاغی یا ساللانمیش ایدی، بوینو لنگر کیمی چییین لری سانکی دیزلرینه ساپلامیش ایدی، گؤزلرینین یومولو اولمادیغینی آیاقلارینی اویناتماغیندان بیلمک اولاردی، بلکه ده اولمازدی. آیاق قابیلارینین اوجولا یئرین تورپاقلارینی اویان-بویانا آتدیغینین ایزین گؤرمک اولوردو.، تورپاقلار باشماقلارینین اوستونو بوروموشدور. دئیه سن بارماقلارینین اوجونو یئره ساپلاماق اوچون یئری قازمیش دی. باشینین آغیرلیغی قدینی ایکی بوکموشدی.
دئیه سن اؤزونو تونلاما یاریشینی حاضیرلیـییردی، بدنینی ائله چکمیشدی بیردن بوشلانسا گؤیده گؤزدن ایتسین. بئله بوشلانماغین اولا بیلردی ضرری چوخ آداما توخونسون، هر کیمه دَیسَیدی اونو دا اؤزو کیمی گؤیه آپاراردی.
بدنی اَیری-بویرو دیر. آمما بللی دئیلدی بو دنگه نی نئجه ساخلاماق اولار یانی بئله دنگه نی هر کیمین ایشی دئییل ایدی ساخلاسین. چوخلاری ایسته ییردیلر بدنلرینی بو قدر یوموشاق گؤره بیلسینلر، هر یاندان بدن چکیلیب بیر-بیرینه قووشماق دورومدایدی، یاواش یاواش ائله بیل هر یانی بیتوولشه جه یدی، دابانلار قووزانیب، بئلدن ده یوخاری یومورولانیب بارماق لارین اوجونا آز قالیر دی یئتیرسین. گؤرن دئیردی ایندی زووشه جک، یوماق کیمی دایانمیش دی. داغین باشیندان اؤتورسَیدین، درَنین ترکینده دایانمادان، دره نین او تاییندا اولان زیروه یه قووزانا بیلردی. تله سیک ایشی اولماسایدی ماشینی دایاندیریب، نئجه بئله اولدوغون سوروشا بیلردی. داها دوغروسو دئیه سن چیلله سینه چاتمیش دی. بئله کی گؤروردی اونو اوردان ترپتمَدن اوردا ائله دایانمالی دی.
آخشام اوستو ائوه دؤندویو زامان یولونو سحر کئچدیـیی یولدان سالدی. او کیشی دایانا یئر دئیه سن قالابالیق ایدی. بیر اؤلو آپاران ماشین دایانمیش دی، هر نه ائلییردیلر جنازه نین صافالدانمیردیلار. دئیه سن 24 ساعاتدان چوخ توللانمیش ایمیش!
azb_Arab azb_Arab azb_Arab azb_Arab